saṃ tvámagne sū́ryasya várcasā gathā íti tadyádastaṃ yánnādityá āhavanī́yam praviśáti ténaitádāha samŕ̥ṣīṇāṃ stutenéti tadyádupatíṣṭhate ténaitádāha sám priyéṇadhāmnetyā́hutayo vā́ asya priyaṃ dhāmā́hutibhireva tádāha samáhamā́yuṣā saṃ várcasā sám prajáyā sáṃ rāyaspóṣeṇa gmiṣīyéti yáthā tvámetaíḥ samágathā evámahamā́yuṣā várcasā prajáyā rāyaspóṣeṇéti yádbhūmnéti tádevámahámetaiḥ sáṃgachā ítyevaìtádāha